Diari Oficial de la Generalitat Valenciana


Sumari del DOGV 9111, del 21-06-2021 (2021/6198)

RESOLUCIÓ d'1 de juny de 2021, del Consell d'Administració de l'Autoritat de Transport Metropolità de València, per la qual es regulen les tarifes dels títols propis d'FGV per a viatjar per la xarxa de Metrovalència, així com les seues condicions d'aplicació.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9111

Data del DOGV
:   21-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6198


Data del document
:   01-06-2021

Organisme emissor
:   Autoritat de Transport Metropolità de València

Tipus de document
:   Resolució

Correcció d'errades

Anàlisi jurídica

 Descriptors 

:   * política de transports

RESOLUCIÓ d'1 de juny de 2021, del Consell d'Administració de l'Autoritat de Transport Metropolità de València, per la qual es regulen les tarifes dels títols propis d'FGV per a viatjar per la xarxa de Metrovalència, així com les seues condicions d'aplicació. [2021/6198]  
PREÀMBUL  
  
L'Estatut d'Autonomia de la Comunitat Valenciana aprovat per la Llei orgànica 5/1982 d'1 de juliol (modificada per LO 1/2006, de 10 d'abril), atribueix a la Generalitat, en l'article 49.15, la competència exclusiva en matèria de transport terrestre dins de la Comunitat Valenciana.  
Per part seua, la Llei 6/2011, d'1 d'abril, de la Generalitat, de Mobilitat de la Comunitat Valenciana, en l'article 39.1, encarrega a l'Administració la fixació de tarifes màximes aplicades als títols de transport propis dels operadors de servei públic de la seua competència.  
  
L'article sisé, apartat 8 del Decret 144/1986, de 24 de novembre, del Consell de la Generalitat Valenciana, pel qual s'aprova l'Estatut de l'Entitat Ferrocarrils de la Generalitat Valenciana (DOGV 05.12.1986) contempla que correspon al Consell d'Administració de Ferrocarrils de la Generalitat Valenciana, d'ara en avant FGV, proposar a la Conselleria d'Obres Públiques, Urbanisme i Transports les tarifes generals, especials i ocasionals de tots els seus serveis.  
  
No obstant això, amb l'article 90.1 de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, es crea l'Autoritat de Transport Metropolità de València, d'ara en avant l'ATMV, com a organisme autònom de la Generalitat, adscrit a la conselleria competent en matèria de transport, a fi d'exercir, en l'àmbit territorial de l'organisme, les competències en matèria de transport públic regular de viatgers de la Generalitat i les dels municipis que li deleguen les seues competències en matèria de transport públic, i li atribueixen, entre altres, les funcions de disseny i aprovació del règim tarifari i les relatives a informació a l'usuari, publicitat i qualitat dels serveis, en virtut dels apartats 5.e) i 5.h) de l'article 90 d'aquesta llei.  
Així mateix, l'article 2.e del Decret 81/2017, de 23 de juny, del Consell, pel qual s'aprova el Reglament de l'ATMV, indica que una de les funcions de l'ATMV és la relativa al disseny, l'aprovació i la gestió del règim tarifari dels serveis de transport de la seua competència. Al seu torn, segons l'article 8.1.c del mateix text correspon al Consell d'Administració de l'ATMV aprovar el règim tarifari dels serveis de transport públic regular de viatgers.  
A conseqüència de tot l'anterior la competència per a l'aprovació de tarifes corresponents als títols propis d'FGV per a viatjar per la xarxa de Metrovalència, que forma part de l'àrea metropolitana de transport de València, correspon al Consell d'Administració d'ATMV a proposta del Consell d'Administració d'FGV.  
En exercici de la potestat tarifària atribuïda per l'article 90.5.e de la Llei 13/2016, de 29 de desembre i per l'article 2.e i 8.1.c) del Decret 81/2017, de 23 de juny, del Consell, a proposta del Consell d'Administració d'FGV, previs els informes preceptius, en particular, l'informe de la Comissió de Preus de la Generalitat reunida en sessió de 20 de maig de 2021, resolc:  
  
Primer. Objecte  
Constitueix l'objecte de la present resolució la regulació de les tarifes dels títols propis d'FGV per a viatjar per la xarxa de Metrovalència, així com de les seues condicions d'aplicació.  
Queden expressament exclosos de la present regulació els passes de lliure accés i/o circulació emesos per FGV que no formen part de l'oferta comercial de títols per al públic en general i, per tant, no puguen ser adquirits mitjançant pagament d'una de les tarifes recollides en la present resolució.  
  
Segon. Títols de transport  
El títol de transport és un contracte subjecte a condició entre les autoritats de transport o les empreses operadores i les persones usuàries, que permet a aquestes últimes fer ús dels serveis de transport oferits per aquelles.  
Es conté en un medi físic anomenat suport. Mitjançant l'acte de la validació, consistent en la verificació del títol contingut en el suport i, si escau, el consum del crèdit corresponent, es dona validesa a aquest (compliment de la condició) i, en conseqüència, queda formalitzat el contracte de transport entre totes dues parts.  
A tals efectes, per a tindre dret a viatjar, les persones usuàries hauran de validar els títols de transport en els punts habilitats per a això i, en tot cas, cada vegada que es canvie de manera de transport durant la realització d'un trajecte.  
Un títol de transport es defineix en funció dels seus àmbits modal, zonal, temporal, material i personal.  
Àmbit modal: maneres de transport i/o empreses operadores o xarxes de transport en les quals pot ser utilitzat.  
Àmbit zonal: zones tarifàries per les quals pot ser usat. En l'annex I de la present resolució es reflecteix la distribució zonal a efectes tarifaris de la xarxa de Metrovalència, amb indicació dels trams de línia compresos en cada zona.  
Àmbit temporal: període de vigència del títol.  
Àmbit material: saldo de viatges o diners, segons siga el cas.  
Àmbit personal: requisits subjectius per a l'ús del títol.  
Els títols de transport vàlids per a viatjar per la xarxa de Metrovalència poden ser propis d'FGV, quan serveixen exclusivament per a desplaçar-se per les línies d'FGV, o integrats o de coordinació, quan poden ser utilitzats per a viatjar per línies explotades per diferents empreses operadores o diferents xarxes de transport.  
Sense perjudici del que es disposa en el paràgraf anterior, la present resolució es refereix exclusivament als títols propis d'FGV per a la xarxa de Metrovalència. En l'annex II d'aquesta resolució s'especifica tant la descripció i característiques de cadascun dels títols propis d'FGV per a la xarxa de Metrovalència com la dels suports que serveixen per a albergar-los.  
  
Tercer. Tarifes  
La tarifa aplicable a cada títol es fixa considerant les característiques que han servit per a definir aqueix títol i inclou els impostos i l'assegurança obligatòria de viatgers. En l'annex III s'assenyalen les tarifes establides per a cadascun dels tipus de títol dels ací regulats i les dels suports emprats per a contindre'ls.  
Algunes persones usuàries, bé per imperatiu legal o bé en atenció a determinades condicions subjectives, poden gaudir de reduccions en la tarifa del títol de què es tracte. En l'annex IV figura la tipologia, característiques i percentatge de les reduccions aplicables.  
FGV en l'àmbit de la xarxa de Metrovalència podrà, per motius justificats, aplicar excepcionalment reduccions parcials o totals sobre la tarifa dels diferents títols ací regulats, així com establir diferents condicions d'ús respecte dels títols afectats, ja siga per al públic en general o per a col·lectius específics, en els següents suposats:  
  
Esdeveniments organitzats per FGV en el marc del compliment dels seus fins fundacionals.  
Col·laboració ciutadana en projectes pilot o en fase de proves liderats per FGV.  
Per raons associades a mesures de foment i conscienciació ciutadana de la mobilitat sostenible.  
Esdeveniments que impliquen una reducció significativa del trànsit rodat en determinats àmbits a fi de facilitar la mobilitat mitjançant el transport públic.  
Qualssevol altres supòsits no contemplats en les lletres anteriors, orientats a la promoció del transport públic.  
En els supòsits establits en els apartats c), d) i e) es requerirà l'autorització expressa de l'ATMV.  
  
Quart. Acords  
FGV en l'àmbit de la xarxa de Metrovalència, previ informe favorable de l'ATMV, podrà subscriure acords amb òrgans administratius, amb departaments de la Generalitat o amb diferents administracions, amb la finalitat que determinats col·lectius amb condicions socials específiques puguen beneficiar-se de reduccions en la tarifa diferents de les establides amb caràcter general. Aquestes mesures, en cap cas, hauran de minorar els ingressos d'FGV, per la qual cosa aqueixos organismes hauran de compensar les quantitats deixades de percebre, en compliment de l'article 39.4 de la Llei 6/2011, d'1 d'abril, de mobilitat de la Comunitat Valenciana.  
No obstant això, sense perjudici del que s'estableix en el paràgraf precedent, transitòriament continuaran vigents fins a la seua expiració en els terminis establits per a cada cas, els acords o convenis subscrits per FGV amb empreses o organismes per a la promoció del transport públic.  
  
Cinqué. Indemnitzacions aplicables a les persones usuàries desproveïdes de títol de transport vàlid  
Les persones usuàries que siguen sorpreses sense títol de transport vàlid a l'interior de les instal·lacions a les quals s'accedisca mitjançant validació o viatjant o havent viatjat als trens o tramvies d'FGV, a més de l'obligació d'adquirir, a l'efecte de formalitzar el corresponent contracte de transport, un suport carregat amb un títol individual vàlid per a la realització d'un únic viatge per qualsevol trajecte en la xarxa de Metrovalència, hauran d'abonar a FGV d'acord amb el que es disposa en l'article 103.6 de la Llei 6/2011, d'1 d'abril, de mobilitat de la Comunitat Valenciana, les quantitats en què s'avaluen els danys i perjudicis ocasionats, les quals es troben establides en l'annex III de la present resolució, i això amb independència d'altres despeses i de les sancions administratives o d'una altra índole que legalment o judicialment s'establisquen.  
Als efectes anteriors, la validesa d'un títol de transport vindrà determinada, a més de per la seua corresponent validació, per l'adequació del seu ús als àmbits modal, zonal, temporal, material i personal que posseeix i, en els casos que procedisca, a la utilització del suport per part del seu titular.  
  
Sisé. Pèrdua d'efectes  
Queda sense efecte la Resolució de 20 de març de 2020, del Consell d'Administració de l'Autoritat de Transport Metropolità de València, per la qual es regulen les tarifes dels títols propis d'FGV per a viatjar per la xarxa de Metrovalència, així com les seues condicions aplicables i totes aquelles disposicions que contravinguen el que es disposa en la present resolució.  
  
Seté. Data d'efectes  
La present resolució farà efecte el dia 1 del mes següent a aquell en què es publique en el Diari Oficial de la Generalitat Valenciana.  
  
Des de la seua entrada en vigor, FGV disposarà d'un termini de 3 mesos per a adaptar la seua operativa i normativa interna als canvis introduïts mitjançant la present resolució en relació amb l'anterior regulació, així com, si escau, la informació al públic.  
Contra aquesta resolució, que posa fi a la via administrativa, podrà interposar-se recurs potestatiu de reposició davant el Consell d'Administració de l'ATMV en el termini d'un mes a comptar des de l'endemà de la seua publicació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini, únicament podrà interposar-se recurs contenciós administratiu, regulat en la Llei 29/1998, de 13 de juliol, reguladora de la jurisdicció contenciosa administrativa, sense perjudici, si escau, de la procedència del recurs extraordinari de revisió d'acord amb el que estableixen els articles 125 i 126 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 1 de juny de 2021.- El president del Consell d'Administració de l'Autoritat de Transport Metropolità de València: Arcadi España García.  
  
  
  
ANNEX I  
Distribució zonal tarifària de la xarxa de Metrovalència  
  
A l'efecte del sistema tarifari, la xarxa de Metrovalència es divideix, prenent com a centre el nucli urbà de la ciutat de València, en quatre zones concèntriques que s'estenen cap al nord, l'oest i el sud, denominades A, B, C i D respectivament, amb les excepcions que s'indiquen a continuació:  
La parada de l'Aeroport, fins i tot estant situada a continuació de la parada de Roses inclosa en la zona B, se situa en la zona D.  
La totalitat de parades de la xarxa tramviària (línies 4, 6 i 8) estan incloses en la zona A.  
La distribució zonal tarifària de la xarxa de Metrovalència és la següent:  
  
ZONA A  
  
Línia 1: Des d'Empalme fins a València Sud  
Línia 2: Des dels Carolines - Fira fins a València Sud  
Línia 3: Des d'Alboraia - Peris Aragó fins a Mislata - Almassil  
Línia 4: Des de Dr. Lluch fins a Fira València / Mas del Rosari / Lloma Llarga - Terramelar (línia completa)  
Línia 5: Des de Marítim-Serrería fins a Mislata-Almassil.  
Línia 6: Des de Marítim-Serrería fins a Tossal del Rei (línia completa)  
Línia 7: Des de Marítim-Serrería fins a València Sud  
Línia 8: Des de Marítim-Serrería fins a Marina Reial Joan Carles I (línia completa)  
Línia 9: Des d'Alboraia - Peris Aragó fins a Mislata-Almassil.  
  
  
  
ZONA B  
  
Línia 1: Des de Burjassot fins a Masies.  
Des de Paiporta fins a Col·legi el Vedat  
Línia 2: Des de Campament fins a la Vallesa  
Des de Paiporta fins a Torrent Avinguda  
Línia 3: Des d'Almàssera fins a Rafelbunyol.  
Des de Faitanar fins a Rosas.  
Línia 5: Des de Faitanar fins a Rosas.  
Línia 7: Des de Paiporta fins a Torrent Avinguda  
Línia 9: Des de Faitanar fins a la Presa  
  
  
  
ZONA C  
  
Línia 1: Des d'Horta Vella fins a Bétera.  
Des de Realón fins a L'Alcúdia.   
Línia 2: Des d'Entrepins fins a Llíria.  
Línia 9: Des de València la Vella fins a Riba-roja de Túria  
  
  
  
ZONA D  
  
Línia 1: Des de Montortal fins a Villanueva de Castellón  
Línia 3: Aeroport  
Línia 5: Aeroport  
  
  
  
  
  
  
  
  
  
PLA ZONAL TARIFARI DE LA XARXA DE METROVALÈNCIA  
  
ANNEX II  
Títols i suports  
  
Consideracions generals.  
Viatge. Es considera viatge el recorregut entre un punt d'origen i un altre de destinació, incloses totes les etapes necessàries per a completar-ho encara que es desenvolupen per línies de diferents empreses operadores, efectuat per una persona i, si escau, aquelles altres que tinguen dret a acompanyar-la sense necessitat de validacions addicionals. A uns tals efectes, posseeixen aqueix dret:  
a) Els menors de 10 anys, amb un màxim de 2 per cada persona adulta proveïda de títol de transport vàlid.  
b) La persona que assisteix a aquella que posseeix un grau de discapacitat igual o superior al 64 %, dotada de títol de transport vàlid i que requereix l'atenció d'una altra per al seu desplaçament.  
Combinació zonal. En la xarxa de Metrovalència existeixen 4 zones tarifàries A, B, C i D, que donen lloc a 10 combinacions zonals preestablides: A, B, C, D, AB, BC, CD, ABC, BCD i ABCD.  
Per a efectuar un determinat viatge serà vàlida qualsevol combinació zonal que incloga, almenys, totes les zones tarifàries per les quals aquest discórrega.  
Temps màxim de viatge. Cada viatge disposa d'un límit màxim de duració en funció de la combinació zonal per la qual es desenvolupa, concretament 90 minuts per als viatges per combinacions zonals conformades per 1 o 2 zones, 120 minuts per combinacions de 3 zones i 150 minuts per a viatges per les de 4 zones, comptats des de la seua validació.  
Càrrega i recàrrega. Es diu que un suport es carrega amb un títol la primera vegada que se l'associa un o quan s'empra per a contindre un títol diferent de l'anterior ja consumit que haguera albergat. Per part seua, es considera recàrrega la inclusió en un suport d'un títol complet de la mateixa tipologia que contenia o, si escau, l'ampliació del seu saldo en euros.  
Tecnologia contact-less. Per a la validació dels títols de transport continguts en els suports, la majoria d'aquests últims disposen d'un xip de memòria integrat que intercanvia informació amb els lectors de les màquines de validació mitjançant la seua aproximació a aquests. Aquests suports reben el nom de TSC (targetes sense contacte).  
Suports.  
Les característiques de cada tipus de suport estan determinades per la combinació de tres elements: la tecnologia que implementa, el material emprat per a la seua fabricació i l'exclusivitat del seu ús.  
La tipologia de suports emprats en la xarxa de Metrovalència és la següent:  
a) Suports sense tecnologia contact-less. Són de paper i s'empren per a contindre títols anònims que es consideren autovalidats des del moment de l'expedició i caduquen amb la realització del trajecte o amb l'expiració del temps màxim de viatge.  
També s'utilitzen com a suport dels rebuts de les indemnitzacions a què es refereix el punt cinqué de la present resolució. A tals efectes, els rebuts corresponents a les indemnitzacions que seran abonades en l'acte posseeixen caràcter anònim i els que es refereixen a les de pagament ajornat són nominatius.  
b) Suports amb tecnologia contact-less (TSC). Poden ser de cartó o PVC i s'usen per a contindre títols que requereixen la seua validació com a procés independent de la seua càrrega o recàrrega en el suport.  
N'hi ha anònims o personalitzats, amb les característiques que es descriuen a continuació:  
- Anònims: poden ser utilitzats per a viatjar per qualsevol persona. Són de cartó o PVC.  
Hi ha la possibilitat de registrar aquestes targetes en la web de Metrovalència per a accedir a determinats avantatges, com ara recàrregues per web o recuperació de saldo en cas de robatori o pèrdua, entre altres.  
Les TSC anònimes de PVC permeten la càrrega de dos títols pertanyents a empreses operadores diferents en les condicions que es definisquen per part de l'ATMV, acció que no pot realitzar-se en les de cartó.  
  
- Personalitzats: han de ser utilitzats pel seu titular, per la qual cosa en ells figuren tant les seues dades personals com la seua fotografia. Són únicament de PVC. Poden ser de dos tipus:  
Suports personalitzats genèrics, als quals pot associar-se qualsevol títol que no requerisca el compliment de determinats requisits subjectius per part del seu titular.  
Suports personalitzats específics, que només poden obtindre's si es posseeixen determinades condicions particulars i serveixen principalment per a albergar aquells títols que requerisquen les mateixes característiques personals que han hagut d'acreditar-se per a obtindre aqueix suport, o bé permeten aplicar directament reduccions sobre la tarifa de determinats títols en funció d'aqueixos requisits subjectius acreditats. En aquests supòsits, seran d'ús exclusiu del seu titular.  
No obstant això, en alguns suports personalitzats específics també es permet carregar títols genèrics. En aqueix cas, a més del titular, en funció de les característiques del títol carregat, podran viatjar altres persones conjuntament amb aquell.  
En la taula continguda en el punt 4 del present annex es relacionen els suports propis d'FGV d'aquesta tipologia utilitzats en la xarxa de Metrovalència amb els títols que poden carregar-se en cadascun d'ells.  
Addicionalment, determinats títols d'FGV poden contindre's en suports contact-less d'altres operadores, en els suports que l'ATMV comercialitza i en els suports o dispositius que aquella valide per a aquest fi.  
A més de l'anterior, per a l'operativa amb les TSC pròpies d'FGV han de tindre's en compte les següents consideracions:  
- Caducitat. Les TSC de PVC caduquen al cap de 5 anys i les de cartó ho fan al cap de 3 anys, terminis després dels quals aquestes no admetran càrregues ni recàrregues, encara que es podran continuar utilitzant fins a esgotar el títol que continguen en aqueix moment.  
- Garantia. Existeix una garantia de 5 anys per a les TSC de PVC i d'1 any per a les TSC de cartó, que cobreix les possibles avaries no motivades per mal ús o conservació.  
- Duplicació. En cas de pèrdua, robatori o furt d'una TSC personalitzada o TSC no personalitzada registrada, el client podrà sol·licitar un duplicat en les dependències que FGV designe, abonant la tarifa del nou suport.  
- Reactivació. En determinats suposats, l'acreditació dels requisits que han servit per a obtindre un determinat títol o suport ha de renovar-se anualment, per la qual cosa per a evitar que per aqueix motiu haja d'adquirir-se un nou suport físic cada any existeix la possibilitat de la seua reactivació mitjançant l'abonament de l'import consignat en l'annex de tarifes.  
- Bescanvi. En els períodes establits per al canvi de tarifa, es podran recarregar títols amb la tarifa actualitzada idèntics als existents en un suport, descomptant-se de l'import a abonar el valor del saldo anterior.  
  
Títols.  
  
a) SENZILL  
  
Descripció: Títol que permet la realització d'1 sol viatge per una determinada combinació zonal.  
Àmbit modal: Exclusiu per a la xarxa de Metrovalència.  
Àmbit zonal: Combinació zonal associada al títol.  
Àmbit temporal: Mentre romanga vigent la tarifa amb la qual va ser carregat o recarregat el títol.  
Àmbit material: Saldo d'1 viatge.  
Àmbit personal: Sense requisits subjectius associats.  
Suport: Pot allotjar-se en els suports TSC anònims i en els TSC personalitzats genèrics. Addicionalment, pot contindre's també en els suports TSC personalitzats específics que servisquen per a aplicar reduccions en la seua tarifa i en aquells altres d'aquesta tipologia en els quals expressament es permeta.  
A més, pot ser emés per agents en suport paper.  
Unes altres característiques: En els suports TSC poden acumular-se fins a 4 Senzills. Quan el suport continga títols adquirits sense reducció en la seua tarifa, podrà efectuar-se fins a un nombre màxim de validacions igual al de títols carregats, amb la condició que servisquen per a realitzar idèntic recorregut.  
  
  
b) BONOMETRO  
  
Descripció: Títol de 10 viatges per a desplaçaments per una determinada combinació zonal.  
Àmbit modal: Exclusiu per a la xarxa de Metrovalència.  
Àmbit zonal: Combinació zonal associada al títol.  
Àmbit temporal: Mentre romanga vigent la tarifa amb la qual va ser carregat o recarregat el títol.  
Àmbit material: Saldo de 10 viatges.  
Àmbit personal: Sense requisits subjectius associats.  
Suport: Pot allotjar-se en els suports TSC anònims i en els TSC personalitzats genèrics. Addicionalment, pot contindre's també en els suports TSC personalitzats específics que servisquen per a aplicar reduccions en la seua tarifa i en aquells altres d'aquesta tipologia en els quals expressament es permeta.  
Unes altres característiques: En un suport poden acumular-se mitjançant recàrregues fins a un màxim de 30 viatges.  
En funció del saldo existent, sempre que la càrrega o la recàrrega s'haja realitzat sense aplicació de reduccions en la tarifa, poden efectuar-se fins a 15 validacions simultànies per a realitzar idèntic trajecte.  
  
  
  
  
c) COL·LECTIU  
  
Descripció: Títol utilitzat exclusivament en determinats esdeveniments per a la realització col·lectiva d'un trajecte preestablit per grups de 15 o més persones amb obligació de pagament.  
Àmbit modal: Exclusiu per a la xarxa de Metrovalència.  
Àmbit zonal: Combinació zonal associada al trajecte.  
Àmbit temporal: El temps màxim de viatge comptat des de l'expedició del títol.  
Àmbit material: Nombre de viatges idèntic al nombre de persones amb obligació de pagament que conformen el grup.  
Àmbit personal: Sense requisits subjectius associats.  
Suport: Només s'emet per agents en suport paper.  
Unes altres característiques: Títol instrumental disponible exclusivament en determinats períodes.  
  
  
  
d) TUIN (TÍTOL ÚNIC INTEL·LIGENT)  
  
Descripció: Títol amb saldo en euros i sense combinació zonal associada que, en funció del viatge realitzat, consumeix crèdit mitjançant l'aplicació de la tarifa corresponent a la combinació zonal més favorable d'entre les que incloguen totes les zones per les quals ha transcorregut.  
  
Àmbit modal: Exclusiu per a la xarxa de Metrovalència.  
Àmbit zonal: Tota la xarxa de Metrovalència.  
Àmbit temporal: Manca de caducitat.  
Àmbit material: Saldo en euros disponible en el suport, amb el límit màxim de 100 ?.  
Àmbit personal: Sense requisits subjectius associats.  
Suport: Pot allotjar-se en els suports TSC anònims i en els TSC personalitzats genèrics. Addicionalment, pot contindre's també en els suports TSC personalitzats específics que servisquen per a aplicar reduccions en la seua tarifa i en aquells altres d'aquesta tipologia en els quals expressament es permeta.  
Unes altres característiques: L'import mínim de la càrrega o recàrrega és de 5,00 ?, podent incrementar-se amb quantitats múltiples d'1,00 - a partir d'aqueixa quantitat, sempre que no se sobrepasse el límit màxim.  
En funció del saldo existent, sempre que la càrrega o la recàrrega s'haja realitzat sense aplicació de reduccions en la tarifa, poden efectuar-se fins a 60 validacions simultànies per a realitzar idèntic recorregut.  
  
En la xarxa de metro es requereix una doble validació perquè el sistema puga interpretar les zones recorregudes i aplicació la tarifa corresponent. Per a això, en la validació d'accés es descompta el saldo corresponent a un viatge per combinacions zonals de 3 zones i, en la d'eixida, una vegada comprovat pel sistema el trajecte realitzat, es compensa la diferència si escau.  
Excepte la parada de l'Aeroport, totes les parades de zona D es consideren incloses en zona C.  
Els trajectes entre estacions contigües de diferents zones, inclosos els baixadors que puguen existir entre ambdues, es computen com a viatge per combinacions zonals d'una sola zona, i no és aplicable aquesta norma per al trajecte entre Roses i Aeroport.  
  
En la xarxa tramviària només es requereix validació d'entrada, descomptant-se el saldo corresponent a combinacions zonals d'una sola zona.  
Per al supòsit que el títol es trobe contingut en un suport personalitzat es defineixen tres nivells de consum, la superació del qual durant el mes natural dona dret a la persona titular d'aqueix suport a viatjar gratuïtament per les combinacions zonals d'1 zona, per les de 2 zones o per tota la xarxa. A tal fi, en aquests suports s'acumula el consum dels viatges realitzats pel seu titular, de manera que quan s'arribe al primer nivell els seus viatges per les combinacions zonals d'1 zona seran gratuïts; en superar-se el segon nivell no es descomptarà.  
En els viatges simultanis efectuats amb suports personalitzats es considera que la persona titular del suport realitza el corresponent a la primera validació.  
  
No es descomptarà tampoc saldo en els seus recorreguts per les combinacions zonals de 2 zones i quan s'aconseguisca l'últim nivell serà gratuït qualsevol dels seus trajectes, fins a l'inici del mes natural següent.  
  
  
  
e) TUIN JOVE  
  
Descripció: Títol per a persones menors de 31 anys, amb saldo en euros i sense combinació zonal associada que, en funció del viatge realitzat, consumeix crèdit mitjançant l'aplicació de la tarifa corresponent a la combinació zonal més favorable d'entre les que incloguen totes les zones per les quals ha transcorregut aquest.  
Àmbit modal: Exclusiu per a la xarxa de Metrovalència.  
Àmbit zonal: Tota la xarxa de Metrovalència.  
Àmbit temporal: Vàlid fins que el seu titular esgote el saldo del títol una vegada complits els 31 anys.  
Àmbit material: Saldo en euros disponible en el suport, amb el límit màxim de 100 ?.  
Àmbit personal: Persones menors de 31 anys, acreditable mitjançant DNI, permís de conduir, NIE, passaport en vigor o llibre de família (per als menors de 14 anys).  
Suport: Només pot contindre's en els suports personalitzats específics per al seu allotjament.  
Unes altres característiques: El preu del viatge és un 15 % inferior al del títol TuiN, si bé el saldo consumit per viatge és idèntic al d'aquell títol, i és el moment de la compra (càrrega o recàrrega) quan s'aplica la diferència entre l'import abonat i el saldo efectivament carregat.  
L'import mínim de la càrrega o recàrrega és de 5,00 ?, corresponent a un saldo de 5,88 ?. Aquest import mínim pot incrementar-se, amb idèntica relació import/saldo, amb quantitats múltiples d'1,00 - a partir d'aqueixa quantitat, sempre que no se sobrepasse el límit màxim de saldo en el suport.  
En la xarxa de metro es requereix una doble validació perquè el sistema puga interpretar les zones recorregudes i aplicació la tarifa corresponent. Per a això, en la validació d'accés es descompta el saldo corresponent a un viatge per combinacions zonals de 3 zones i, en la d'eixida, una vegada comprovat pel sistema el trajecte realitzat, es compensa la diferència si escau.  
Excepte la parada de l'Aeroport, totes les parades de zona D es consideren incloses en zona C.  
Els trajectes entre estacions contigües de diferents zones, inclosos els baixadors intermedis, es computen com a viatge per combinacions zonals d'una sola zona, i no és aplicable aquesta norma al trajecte entre Roses i Aeroport.  
En la xarxa tramviària només es requereix validació d'entrada, descomptant-se el saldo corresponent a combinacions zonals d'una zona.  
Es defineixen tres nivells de consum la superació del qual durant el mes natural dona dret al seu titular a viatjar gratuïtament per les combinacions zonals d'1 zona, per les de 2 zones o per tota la xarxa. A tal fi, en aquests suports s'acumula el consum dels viatges realitzats, de manera que quan s'arribe al primer nivell els viatges per les combinacions zonals d'1 zona seran gratuïts; en superar-se el segon nivell deixarà de descomptar-se saldo també en els recorreguts per les combinacions zonals de 2 zones i quan s'aconseguisca l'últim nivell serà gratuït qualsevol trajecte fins a l'inici del mes natural següent.  
  
  
  
f) GENT MAJOR MENSUAL  
  
Descripció: Títol que permet a persones d'edat igual o superior a 65 anys desplaçar-se sense limitació de viatges durant 30 dies.  
Àmbit modal: Exclusiu per a la xarxa de Metrovalència.  
Àmbit zonal: Combinació zonal ABCD.  
Àmbit temporal: Vàlid durant 30 dies naturals a comptar des d'aquell en què es realitza la primera validació, mentre romanga vigent la tarifa amb la qual va ser adquirit.  
Àmbit material: Sense límit de viatges.  
Àmbit personal: Persones d'edat igual o superior a 65 anys, acreditable mitjançant DNI, permís de conduir, NIE o passaport en vigor.  
Suport: Només pot contindre's en els suports personalitzats específics per al seu allotjament.  
Unes altres característiques: En un suport poden acumular-se fins a 2 títols.  
  
  
  
g) MOBILITAT MENSUAL  
  
Descripció: Títol que permet a persones amb un grau de discapacitat reconegut igual o superior al 64 % desplaçar-se sense limitació de viatges durant 30 dies.  
Àmbit modal: Exclusiu per a la xarxa de Metrovalència.  
Àmbit zonal: Combinació zonal ABCD.  
Àmbit temporal: Vàlid durant 30 dies naturals a comptar des d'aquell en què es realitza la primera validació, mentre romanga vigent la tarifa amb la qual va ser adquirit.  
Àmbit material: Sense límit de viatges.  
Àmbit personal: Persones amb un grau de discapacitat reconegut igual o superior al 64 %, acreditable mitjançant el carnet de la Conselleria competent que identifica a una persona amb discapacitat o, en defecte d'això, la resolució administrativa de reconeixement del grau de discapacitat expedida per organisme oficial competent de qualsevol Estat membre de la UE.  
Suport: Només pot contindre's en els suports personalitzats específics per al seu allotjament.  
Unes altres característiques: En un suport poden acumular-se fins a 2 títols.  
  
  
  
h) MOBILITAT ANUAL  
  
Descripció: Títol que permet a persones amb un grau de discapacitat reconegut igual o superior al 64 % desplaçar-se sense limitació de viatges durant 365 dies.  
Àmbit modal: Exclusiu per a la xarxa de Metrovalència.  
Àmbit zonal: Combinació zonal ABCD.  
Àmbit temporal: Vàlid durant 365 dies naturals a comptar des d'aquell en què es realitza la primera validació, mentre romanga vigent la tarifa amb la qual va ser adquirit.  
Àmbit material: Sense límit de viatges.  
Àmbit personal: Persones amb un grau de discapacitat reconegut igual o superior al 64 %, acreditable mitjançant el carnet de la Conselleria competent que identifica a una persona amb discapacitat o, en defecte d'això, la resolució administrativa de reconeixement del grau de discapacitat expedida per organisme oficial competent de qualsevol Estat membre de la UE.  
Suport: Només pot contindre's en els suports personalitzats específics per al seu allotjament.  
Unes altres característiques: En un suport poden acumular-se fins a 2 títols.  
  
  
  
i) TÍTOL D'ACORDS  
  
Descripció: Títol que permet als beneficiaris dels acords subscrits per FGV viatjar per la xarxa de Metrovalència en els termes establits en l'acord de referència.  
Àmbit modal: Exclusiu per a la xarxa de Metrovalència.  
Àmbit zonal: L'establit en l'acord de referència.  
Àmbit temporal: L'establit en l'acord de referència.  
Àmbit material: L'establit en l'acord de referència.  
Àmbit personal: L'establit en l'acord de referència, acreditable mitjançant certificació de l'organisme subscriptor.  
Suport: Només pot contindre's en els suports personalitzats específics per al seu allotjament.  
Unes altres característiques: Títol instrumental no disponible per al públic en general.  
  
  
  
Taula de correspondències entre els títols i els suports que els poden contindre  
  
  
ANNEX III  
Tarifes  
  
Tarifes dels títols  
  
 Combinacions zonals  
 N-H-D-Q AB-BC-CD ABC-BCD ABCD  
Senzill 1,50 - 2,10 - 2,80 - 3,90 - ¹  
Bonometro 7,60 - 11,00 - 14,70 - 21,00 -  
Col·lectiu ² 0,72 - 1,04 - 1,40 - 2,00 -  
Gent Major Mensual - - - 9,70 -  
Mobilitat Mensual - - - 9,70 -  
Mobilitat Anual - - - 87,30 -  
TuiN i TuiN Jove ³   
Saldo consumit per viatge 0,72 - 1,04 - 1,40 - 2,00 -  
Consum mensual de saldo per a obtindre gratuïtat 41,00 - 53,00 - 63,00 - 63,00 -  
¹ Tarifa aplicable també al títol Senzill emissible, a l'efecte de formalització del contracte de transport, per a les persones usuàries sorpreses desproveïdes de títol de transport vàlid, per tractar-se de l'import del títol individual d'un sol viatge adequat per a la realització de qualsevol trajecte en la xarxa de Metrovalència.  
² Els preus indicats són per viatge.  
³ Existeix una diferència de tarifa del 15 % entre tots dos títols que s'aplica, en el moment de la càrrega o recàrrega, sobre el saldo carregat per a idèntic import abonat, per la qual cosa el consum de saldo és idèntic per als dos títols.  
 Només aplicable a la persona titular de suports personalitzats.  
Nota: les tarifes aplicables als títols derivats d'acords han de referenciar-se a aquella d'entre les recollides en aquesta taula més adequada a la mena de títol definit en el mateix acord.  
  
  
  
Tarifes dels suports  
  
Tipus de Suport Adquisició Reactivació  
TSC anònima cartó 1 - -  
TSC anònima PVC i TSC personalitzada PVC específica per a Pensionista / Major de 65 anys 2 - -  
Resta de TSC personalitzades PVC 4 - 2 - ¹  
¹ La reactivació només es requereix en els següents suports personalitzats específics: suport per a allotjar títols d'acords i suports per a aplicar reduccions per família nombrosa / monoparental o per família educadora.  
  
  
  
Indemnitzacions  
La indemnització aplicable a les persones usuàries desproveïdes de títol de transport vàlid referida en la resolució és de 100 euros, abonables en el termini de 30 dies naturals computables a partir de l'endemà de l'emissió del títol, amb un descompte per ràpid pagament del 50 % si l'abonament es produeix en els primers 15 dies naturals d'aqueix període; en supòsits d'abonament immediat en el moment d'emissió del rebut corresponent a la indemnització se li aplicarà un descompte del 80 % de l'import consignat.  
  
  
  
ANNEX IV  
Reduccions  
  
Es considera reducció la minoració de la tarifa corresponent als títols de transport de què es tracte, de la qual poden beneficiar-se determinades persones usuàries en funció del compliment d'uns certs requisits subjectius.  
Per a l'aplicació d'una reducció es requereix la possessió, per part de les persones beneficiàries, d'un suport personalitzat específic que permet que aquella es realitze en el moment de la càrrega o recàrrega del títol de què es tracte.  
Les reduccions aplicables són les següents:  
  
FAMÍLIES NOMBROSES / MONOPARENTALS  
  
Reducció: 20 % per a persones pertanyents a famílies nombroses o monoparentals de caràcter general i 50 % per a les de famílies nombroses o monoparentals de caràcter especial.  
Acreditació: Mitjançant el carnet individual de membre de família nombrosa o el de membre de família monoparental expedits per la Conselleria competent en matèria de família o, en defecte d'això, mitjançant el «Títol de Família Nombrosa» expedit per la Generalitat. En tots dos casos, seran igualment vàlids els documents o carnets equiparables emesos per qualsevol altre organisme oficial competent de qualsevol Estat membre de la UE.  
Títols als quals aplica i suports específics emprats: Títols Senzill, Bonometro o Tuin en suports TSC Família Nombrosa o Monoparental (general o especial).  
Títol Gent Major Mensual en suports TSC Gent Major Família Nombrosa o Monoparental (general o especial).  
Títols Mobilitat Mensual i Mobilitat Anual en suports TSC Mobilitat Família Nombrosa o Monoparental (general o especial).  
Títol Tuin Jove en suports TSC Tuin Jove Família Nombrosa o Monoparental (general o especial).  
  
  
  
  
FAMÍLIES EDUCADORES  
  
Reducció: 10 % per a persones pertanyents a famílies educadores.  
Acreditació: Mitjançant el carnet de família educadora expedit per la conselleria competent en matèria de família o qualsevol altre organisme oficial competent de qualsevol Estat membre de la UE.  
Títols als quals aplica i suports específics   
emprats: Títol Tuin en suport TSC Família Educadora.  
Títol Tuin Jove en suport TSC Tuin Jove Família Educadora.  
Unes altres característiques: Aquesta reducció és acumulable a la de Família Nombrosa. Per a la seua aplicació conjunta, la segona reducció s'efectuarà sobre el preu que resulta de practicar la primera. Només podrà realitzar-se de manera automàtica la primera reducció, i caldrà sol·licitar la segona en les dependències d'FGV designades a aquest efecte.  
  
  
  
PENSIONISTA / MAJOR DE 65 ANYS  
  
Reducció: 50 %, amb una percepció mínima de l'import corresponent al títol Senzill per a combinacions zonals d'una zona.  
Acreditació: Mitjançant la documentació acreditativa d'estar percebent una pensió emesa per l'Institut Nacional de la Seguretat Social (INSS), o de Classes Passives o Militars (MUFACE o ISFAS) o per qualsevol altre organisme oficial competent de qualsevol Estat membre de la UE, per al supòsit de pensionista, o mitjançant DNI, permís de conduir, NIE o passaport en vigor, per als majors de 65 anys.  
  
Títols als quals s'aplica i suports específics utilitzats: Títol Senzill en suports TSC Pensionista / Major de 65 anys i TSC Gent Major.